Döntéshozatal: egyszerű többség  **VIII-2/2013. Nyü.\_\_\_\_**

**ELŐTERJESZTÉS**

Tótkomlós Város Önkormányzata Képviselő-testületének

2013. augusztus 30-ai ülésére

**Tárgy: A 2013. évi munkaterv módosítása**

# Tótkomlós Város Önkormányzat Képviselő-testületének 2013. évi munkaterve alapján a szeptember havi soros ülés egyik fő napirendi pontja a J. G. Tajovsky Művelődési Központ és Városi Könyvtár beszámolójának megtárgyalása.

# Baginé Szincsok Ilona intézményvezető korábban tájékoztatott arról, hogy 2013. augusztus 14-től kezdődően – előreláthatólag 2 hétig – betegállományba került.

A fentiekre való tekintettel az intézményvezető asszony 2013. augusztus 23-án kérelmet nyújtott be, melyben kéri, hogy a beszámoló megtárgyalására a szeptember 11-ét követő következő soros képviselő-testületi ülésen – 2013. október 30-án – kerülhessen sor, tekintettel arra, hogy betegállománya alatt nem áll módjában a beszámolót határidőre elkészíteni.

Az intézményvezető asszony kérelme az előterjesztés mellékletét képezi.

Kérem a Tisztelt Képviselő-testületet, hogy az előterjesztést vitassa meg, majd hozza meg döntését.

**HATÁROZATI JAVASLAT**

Tótkomlós Város Önkormányzat Képviselő-testülete a 309/2012. (XII. 19.) kt. határozattal elfogadott 2013. évi Munkatervét akként módosítja, hogy a 2013. szeptember havi soros képviselő-testületi ülés fő napirendi pontjaként megjelölt J. G. Tajovsky Művelődési Központ és Városi Könyvtár beszámolója című előterjesztést a 2013. október havi soros ülésén tárgyalja.

Felelős: dr. Garay Rita, polgármester

Baginé Szincsok Ilona intézményvezető

Határidő: 2013. október 30.

Tótkomlós, 2013. augusztus 27.

dr. Garay Rita

polgármester

Az előterjesztést készítette: Héjja Bálintné igazgatási ügyintéző

Az előterjesztést látta: Kvasznovszkyné Szilasi-Horváth Krisztina jegyző