Döntéshozatal: minősített többség  **VIII-2/2013. Nyü.\_\_\_\_**

**E L Ő T E R J E S Z T É S**

Tótkomlós Város Önkormányzat Képviselő-testületének

2013. augusztus 30-ai ülésére

**Tárgy: A 2013. évi költségvetési rendelet módosítása**

Mellékelten beterjesztem Tótkomlós Város Önkormányzat 2013. évi költségvetésének módosítására vonatkozó javaslatomat.

A 2013. évi költségvetési rendelet módosításához magyarázatul szolgáló, az előterjesztés mellékletét képező táblázat egyes sorainak tartalma a következő:

**1. – 16. sor:** egyéb központi támogatás a költségvetési szerveknél foglalkoztatottak 2013. évi bérkompenzációja miatt, a támogatás összegével az intézmények személyi juttatás és munkaadókat terhelő járulékainak előirányzatait kell megemelni.

**17. – 18. sor:** központosított előirányzat a nyári gyermekétkeztetés támogatására, melyet természetbeni ellátásként kell könyvelnünk az eseti pénzbeli ellátások között.

**19. - 24. sor:** a 2012. évi pénzmaradvány módosítása, mivel a Tótkomlós és térsége állati hulladék-kezelési Önkormányzati Társulás működési pénzmaradványa (1.973 E Ft) már év elején Tótkomlós Város Önkormányzat 2013. évi költségvetési rendeletébe be volt tervezve. Ezzel a szabad pénzmaradvány összegével javaslom az önkormányzati rendezvények előirányzatát megemelni.

Mivel a 2012. évi pénzmaradvány felosztásakor még egyszer megemelésre került a társulás előirányzata bevétel és kiadási oldalon is a tényleges pénzmaradvánnyal (1.772 E Ft), ezért az előirányzatot le kellett csökkenteni. Mivel a tervezett pénzmaradványnál a tényleges pénzmaradvány 201 E Ft-tal kevesebb lett, ezért ezzel az összeggel a társulás dologi kiadási előirányzatát csökkentettük a társulás döntésének megfelelően.

**25. – 28**. **sor:** egyéb felhalmozási célú központi támogatás, ami önkormányzatunk teljes konszolidációs támogatási összege (53.148.457.- Ft). A támogatásból 52.864.550.- Ft-ot az EUR fejlesztési hitel visszafizetésre és 283.907.- Ft-ot a hitel kamatára kapott önkormányzatunk. Ezzel önkormányzatunk eredetileg 67.000 E Ft-os hitele (Fürdő fejlesztésre felvett) kifutott, és az eredetileg 37.600 E Ft-os hitelből (egyéb fejlesztésekre felvett) 10.694,52 EUR tőketartozás maradt. A forint alapú hitelből visszafizetés nem történt a konszolidáció során. Mivel a konszolidáció során az állam az eredetileg várható 40 % helyett 45 %-ot vállalt át a hitel tőketartozásából, ezért az eredeti előirányzatként betervezett tőketörlesztést is át kellett számolni. Így a 2013. évi hitel tőketörlesztés és kamatainak, valamint árfolyamveszteségének az összege megváltozott. A tőketörlesztés összege 1.061 E Ft-tal csökkent, a várható kamat és árfolyamveszteség összege 398 E Ft-tal növekedett. Összességében 663E Ft-tal csökkent a kiadási előirányzat, amit javaslok a vizes konténer beüzemelésének és működtetésének költségeire fordítani.

**29. – 32.** **sor:** az egyéb felhasználású működési és felhalmozási célú központi támogatás csökkentése és a csökkentés összegével a működési és fejlesztési hitel előirányzatának megemelése.

**33. – 34**. **sor:** kiegészítő támogatás szerkezetátalakítási tartalékból gyermekétkeztetési feladatokra. A bevétel összegével javaslom csökkenteni a rövid lejáratú hitel felvételét.

Módosítani kell Tótkomlós Város Önkormányzat 2013. évi költségvetési rendeletének 17. és 18. mellékletét is, mivel a képviselő-testület a 159/2013. (VIII. 13.) kt. határozatával módosította az önkormányzat saját bevételeinek és adósságot keletkeztető ügyleteiből eredő fizetési kötelezettségének összegét.

Kérem a Tisztelt képviselő-testületet, hogy az előterjesztést vitassa meg és a rendeletét alkossa meg.

Tótkomlós, 2013. augusztus 15.

dr. Garay Rita

polgármester

Előterjesztést készítette: Vantara Jánosné pénzügyi osztályvezető

Előterjesztést látta: Kvasznovszkyné Szilasi-Horváth Krisztina jegyző