Döntéshozatal: 1. és 3. határozati javaslat - egyszerű többség  **VIII-2/2013. Nyü.\_\_\_\_\_\_**

2. határozati javaslat – minősített többség

**E L Ő T E R J E S Z T É S**

Tótkomlós Város Önkormányzata Képviselő-testületének

2013. augusztus 30-ai soron kívüli ülésére

**Tárgy: A Komlós Településszolgáltatási Kft. ügyvezetői feladatainak ellátása**

A Komlós Településszolgáltatási Kft. (a továbbiakban: Kft.) ügyvezetője, Herczegné Mihály Rita 2013. augusztus 14-én írásban bejelentette, hogy egészségi állapotára tekintettel 2013. szeptember 2. napjától szülési szabadságra megy, melynek időtartama (24 hét) alatt terhességi gyermekágyi segélyre lesz jogosult.

Jelen előterjesztés keretében a tulajdonos Tótkomlós Város Önkormányzat Képviselő-testületének döntenie kell arról, hogy a fent jelzett időponttól kit bíz meg a Kft. ügyvezetői feladatainak ellátásával.

A döntés meghozatalához szükséges információk és az azok alapján meghozni javasolt döntések a következők:

A Kft. alapító okiratának 11. pontjában foglaltak szerint a Kft. ügyvezetését egy ügyvezető látja el, 5 évre szóló megbízási jogviszonyban. Ennek megfelelően a Képviselő-testület a Kft. jelenlegi ügyvezetőjét 2008. december 1-től 2013. november 30-ig terjedő 5 éves időtartamra bízta meg a 369/2008. (XI. 18.) kt. határozata értelmében. A megbízási szerződés 3. pontja szerint – összhangban a gazdasági társaságokról szóló 2006. évi IV. törvény (a továbbiakban: Gt.) 22. § (1) bekezdésében foglaltakkal – az ügyvezető a társaság belső működése körében a társasággal, illetve annak testületeivel, valamint más tisztségviselőivel kapcsolatos feladatait *csak személyesen láthatja el, képviseletnek nincs helye*.

Fenti rendelkezésből következik, hogy az ügyvezető - távolléte (szülési szabadsága) idejére - helyettesítésére nem adhat másnak megbízást.

E helyzetre a következő megoldási lehetőség körvonalazható:

A Gt. 21. § (3) bekezdése szerint: “A korlátolt felelősségű társaság ügyvezetését egy vagy több ügyvezető látja el.” E jogszabályi rendelkezés alapján javaslom, hogy a Képviselő-testület hozzon döntést arról, hogy 2013. szeptember 2. napi hatállyal a Kft. ügyvezetői feladatait két ügyvezető látja el (1. határozati javasalat). Másodikként meghozandó döntésként a 2013. szeptember 2. napjától megbízásra kerülő ügyvezető személyéről, a megbízás időtartamáról (maximum 5 év lehet) és a megbízási díj összegéről kell határoznia a Képviselő-testületnek (2. határozati javaslat). Tájékoztatom a Tisztelt Képviselő-testületet, hogy a jelenlegi ügyvezető a megbízási szerződése szerinti megbízási díjra (bruttó 280 000.-Ft/hó) a szülési szabadsága ideje alatt nem jogosult.

Végül az előző határozatok alapján képviselő-testületi határozatba kell foglalni a Kft. alapító okiratának módosítását és a módosítással egységes szerkezetbe foglalt alapító okirat jóváhagyását (3. határozati javaslat).

**Kérem a Tisztelt Képviselő-testületet, hogy az előterjesztést vitassa meg és hozza meg döntéseit.**

1. **HATÁROZATI JAVASLAT**

Tótkomlós Város Önkormányzat Képviselő-testülete, mint a Komlós Településszolgáltatási Kft. tulajdonosa úgy határoz, hogy a Komlós Településszolgáltatási Kft. ügyvezetését 2013. szeptember 2. napjától két ügyvezető látja el.

Felelős: dr. Garay Rita polgármester

Határidő: értelem szerint

1. **HATÁROZATI JAVASLAT**

Tótkomlós Város Önkormányzat Képviselő-testülete, mint a Komlós Településszolgáltatási Kft. tulajdonosa a Komlós Településszolgáltatási Kft. 2. ügyvezetőjének ………………. (név) …………………….. szám alatti lakost bízza meg ……. éves időtartamra, 2013. szeptember 2. napjától ……….. napjáig. A Képviselő-testület a 2. ügyvezető megbízási díját havi bruttó …………..-Ft-ban határozza meg.

Felelős: dr. Garay Rita polgármester

Határidő: értelem szerint

1. **HATÁROZATI JAVASLAT**

Tótkomlós Város Önkormányzat Képviselő-testülete

1. a Komlós Településszolgáltatási Kft. alapító okiratát a …/2013. (VIII. 30.) kt. határozata értelmében 2013. szeptember 2. napjától az alábbiak szerint módosítja és felhatalmazza a polgármestert az alapító okirat módosításának aláírására:

**„Alapító okirat módosítása**

1. Tótkomlós Város Önkormányzata (5940 Tótkomlós, Fő út 1.) egyszemélyi alapító a Komlós Településszolgáltatási Korlátolt Felelősségű Társaság alapító okiratának 11. pontját az alábbira módosítja:

11. Az ügyvezető

A társaság ügyvezetését két ügyvezető látja el. A társaság ügyvezetői:

1. Herczegné Mihály Rita (anyja neve: Kovács Katalin) 5940 Tótkomlós, Hársfa u. 11. sz. alatti lakos. Az ügyvezetői megbízás határozott időre, 5 évre szól. A megbízatás kezdő időpontja: 2008. december 01. A megbízatás lejárta 2013. november 30.
2. ………………… (anyja neve: ……………) …………….. sz. alatti lakos. Az ügyvezetői megbízás határozott időre, ….. évre szól. A megbízatás kezdő időpontja: 2013. szeptember 02. A megbízatás lejárta ………………….

Az ügyvezetők tevékenységüket megbízási jogviszonyban látják el. Az ügyvezetők a társaságéval azonos főtevékenységet végző más gazdasági társaságban illetve szövetkezetben is lehetnek vezető tisztségviselő.

1. Tótkomlós Város Önkormányzata (5940 Tótkomlós, Fő út 1.) egyszemélyi alapító a Komlós Településszolgáltatási Korlátolt Felelősségű Társaság alapító okiratának 12. pontját az alábbira módosítja:

12. A cégjegyzés:

A képviseletre jogosult ügyvezetők cégjegyzési jogukat önállóan gyakorolják.

A cégjegyzés akként történik, hogy a cég kézzel vagy géppel írt, előírt, előnyomott vagy nyomtatott neve fölé az ügyvezető nevét a közjegyző által hitelesített módon önállóan írja alá.

Kelt, Tótkomlós, 2013.augusztus 30.

**Tótkomlós Város Önkormányzata Alapító**

dr. Garay Rita polgármester

Ellenjegyzem:”

1. jóváhagyja a Komlós Településszolgáltatási Kft. alapító okiratának a határozat 1) pontja szerinti módosításokkal egységes szerkezetbe foglalt alábbi szövegét és felhatalmazza a polgármestert az egységes szerkezetbe foglalt alapító okirat aláírására:

„A

KOMLÓS TELEPÜLÉSSZOLGÁLTATÁSI

KORLÁTOLT FELELŐSSÉGŰ TÁRSASÁG

ALAPÍTÓ OKIRATA

Egységes szerkezetben

Tótkomlós, 2013.08.30.

ALAPÍTÓ OKIRAT

amely abból a célból került elfogadásra, hogy az 1. pontban megjelölt alapító a gazdasági társaságokról szóló 2006. évi IV. törvény (Gt.) rendelkezései szerint üzletszerű gazdasági tevékenység folytatására egyszemélyes korlátolt felelősségű társaságot alapítson, az alábbiak szerint:

1. A társaság alapítója:

Tótkomlós Város Önkormányzata

Törzsszám: 345802

Székhely: 5940 Tótkomlós, Fő u.1.

Képviseletre jogosult neve és tisztsége: Dr. Garay Rita polgármester

Képviseletre jogosult anyja neve: Lukács Márta

Képviseletre jogosult lakcíme: 5940 Tótkomlós,Kossuth u. 16/A. 3. em. 7.a.

2. A társaság neve, székhelye

A társaság cégneve:

**Komlós Településszolgáltatási Korlátolt Felelősségű Társaság**

A társaság székhelye:

**5940 Tótkomlós, Kossuth u. 2. szám**

A társaság telephelye:

**5940 Tótkomlós, Rákóczi u. 28. szám**

3. A társaság tevékenységi körei:

|  |  |
| --- | --- |
| 01.19 | Egyéb, nem évelő növény termesztése |
| 01.61 | Növénytermesztési szolgáltatás |
| 02.40 | Erdészeti szolgáltatás |
| 16.23 | Épületasztalos-ipari termék gyártása |
| 37.00 | Szennyvíz gyűjtése, kezelése |
| 38.11 | Nem veszélyes hulladék gyűjtése |
| 39.00 | Szennyeződésmentesítés, egyéb hulladékkezelés |
| 41.10 | Épületépítési projekt szervezése |
| 41.20 | Lakó- és nem lakó épület építése |
| 42.99 | Egyéb m.n.s. építés |
| 43.11 | Bontás |
| 43.12 | Építési terület előkészítése |
| 43.21 | Villanyszerelés |
| 43.22 | Víz-, gáz-, fűtés-, légkondicionáló-szerelés |
| 43.29 | Egyéb épületgépészeti szerelés |
| 43.31 | Vakolás |
| 43.32 | Épületasztalos-szerkezet szerelése |
| 43.33 | Padló-, falburkolás |
| 43.34 | Festés, üvegezés |
| 43.39 | Egyéb befejező építés m.n.s. |
| 43.91 | Tetőfedés, tetőszerkezet-építés |
| 47.61 | Könyv-kiskereskedelem |
| 47.62 | Újság-, papíráru-kiskereskedelem |
| 47.99 | Egyéb nem bolti, piaci kiskereskedelem |
| 49.42 | Költöztetés |
| 52.10 | Raktározás, tárolás |
| 52.24 | Rakománykezelés |
| 55.10 | Szállodai szolgáltatás |
| 55.20 | Üdülési, egyéb átmeneti szálláshely-szolgáltatás |
| 55.30 | Kempingszolgáltatás |
| 55.90 | Egyéb szálláshely-szolgáltatás |
| 56.10 | Éttermi, mozgó vendéglátás |
| 56.21 | Rendezvényi étkeztetés |
| 56.29 | Egyéb vendéglátás |
| 56.30 | Italszolgáltatás |
| 68.10 | Saját tulajdonú ingatlan adásvétele |
| 68.20 | Saját tulajdonú, bérelt ingatlan bérbeadása, üzemeltetése |
| 68.31 | Ingatlanügynöki tevékenység |
| 68.32 | Ingatlankezelés |
| 70.21 | PR, kommunikáció |
| 70.22 | Üzletviteli, egyéb vezetési tanácsadás |
| 73.11 | Reklámügynöki tevékenység |
| 77.32 | Építőipari gép kölcsönzése |
| 77.39 | Egyéb gép, tárgyi eszköz kölcsönzése |
| 79.11 | Utazásközvetítés |
| 79.12 | Utazásszervezés |
| 81.10 | Építményüzemeltetés |
| 81.21 | Általános épülettakarítás |
| 82.99 | M.n.s. egyéb kiegészítő üzleti szolgáltatás |
| 35.30 | Gőzellátás, légkondicionálás |
| 36.00 | Víztermelés, -kezelés, -ellátás |
| 38.21 | Nem veszélyes hulladék kezelése, ártalmatlanítása |
| 47.11 | Élelmiszer jellegű bolti vegyes kiskereskedelem |
| 47.19 | Iparcikk jellegű bolti vegyes kiskereskedelem |
| 47.21 | Zöldség, gyümölcs kiskereskedelme |
| 47.22 | Hús-, húsáru kiskereskedelme |
| 47.24 | Kenyér-, pékáru-, édesség-kiskereskedelem |
| 47.25 | Ital-kiskereskedelem |
| 47.64 | Sportszer-kiskereskedelem |
| 47.65 | Játék-kiskereskedelem |
| 47.71\* | Ruházat kiskereskedelem |
| 47.74\* | Gyógyászati termék kiskereskedelme |
| 47.75\* | Illatszer-kiskereskedelem |
| 47.76\* | Dísznövény, vetőmag, műtrágya, hobbiállat-eledel kiskereskedelme |
| 47.78\* | Egyéb m.n.s. új áru kiskereskedelme |
| 55.20 | Üdülési, egyéb átmeneti szálláshely-szolgáltatás |
| 55.90 | Egyéb szálláshely-szolgáltatás |
| 56.10 | Éttermi, mozgó vendéglátás |
| 56.30 | Italszolgáltatás |
| 58.13 | Napilapkiadás |
| 58.14 | Folyóirat, időszaki kiadvány kiadása |
| 59.11 | Film-, video-, televízióműsor-gyártás |
| 59.20 | Hangfelvétel készítése, kiadása |
| 60.10 | Rádióműsor-szolgáltatás |
| 60.20 | Televízióműsor összeállítása, szolgáltatása |
| 77.21 | Szabadidős, sporteszköz kölcsönzése |
| 79.90 | Egyéb foglalás |
| 81.30 | Zöldterület-kezelés |
| 85.51 | Sport, szabadidős képzés |
| 86.21 | Általános járóbeteg-ellátás |
| 86.22 | Szakorvosi járóbeteg-ellátás |
| 86.90 | Egyéb humán-egészségügyi ellátás |
| 93.11 | Sportlétesítmény működtetése |
| 93.13 | Testedzési szolgáltatás |
| 93.19 | Egyéb sporttevékenység |
| 93.29 | M.n.s. egyéb szórakoztatás, szabadidős tevékenység |
| 96.04 | Fizikai közérzetet javító szolgáltatás |

A fentiekből főtevékenység:

82.99’08 Máshova nem sorolt, egyéb kiegészítő üzleti szolgáltatás

3/A Szerződéskötés

# A társaság és tagja között létrejövő szerződést a szerződés aláírásától számított 30 napon belül a cégbíróságon a cégiratok közé kell letétbe helyezni, kivéve a társaság tevékenységi körébe tartozó szokásos nagyságrendű szerződést. Szokásos nagyságrendű szerződésnek minősül az esetenként 9.000.000,-Ft+ÁFA - de évente legfeljebb 20.000.000,-Ft+ÁFA - szerződéskötési értéket nem meghaladó szerződés.

4. A társaság működésének időtartama:

A társaság időtartama: A társaság határozatlan időre alakul. A társaság működését a cégbejegyzést követő nappal kezdi meg. (-)

5. A társaság törzstőkéje:

5.1. A társaság törzstőkéje 500.000,- Ft, azaz ötszázezer forint készpénz, amely a törzstőke 100%-a.

A társaság törzstőkéjét az alapító az alapító okirat elfogadását követő 15 napon belül köteles a társaság számlájára befizetni.

6. Az alapító tag törzsbetétje, pótbefizetés :

Tótkomlós Város Önkormányzata: a törzsbetét összege 500.000,- azaz ötszázezer Ft, amely teljes összegében készpénz.

Az alapító felhatalmazza a taggyűlést, hogy a veszteségek fedezésére pótbefizetési kötelezettséget írjon elő a tag számára. A pótbefizetés legmagasabb összege: 2.000.000.-Ft. A taggyűlés évente legfeljebb egy alkalommal rendelheti el a pótbefizetési kötelezettséget.

A pótbefizetést a taggyűlési határozatban foglaltak szerint készpénzben, legkésőbb a taggyűlési határozat meghozatalától számított 15 napon belül kell teljesíteni egy összegben , a társaság bankszámlájára történő átutalással. A pótbefizetés összege a tag törzsbetétjét nem növeli.

A veszteség pótlásához nem szükséges pótbefizetéseket a visszafizetés időpontjában hatályos tagjegyzéken szereplő tagok részére vissza kell fizetni, a visszafizetésre csak a törzsbetétek teljes befizetése után kerülhet sor.

7. Üzletrész:

A társaság bejegyzését követően a tag jogait és a társaság vagyonából őt megillető hányadot az üzletrész testesíti meg. A tagnak csak egy üzletrésze lehet.

8. Az üzletrészek átruházása, felosztása

Az egyszemélyes társaság a saját üzletrészét nem szerezheti meg. Az üzletrész csak átruházás, és a megszűnt tag jogutódlása esetén osztható fel.

Ha az egyszemélyes társaság az üzletrész felosztása vagy a törzstőke emelése folytán új taggal egészül ki, és így többszemélyes társasággá válik, a tagok kötelesek az alapító okiratot társasági szerződésre módosítani.

9. A nyereség felosztása

A tagot a társaságnak a Gt. 132. § (1) bekezdése szerint felosztható és a felosztani rendelt, a számviteli törvény szerint meghatározott tárgyévi adózott eredményéből, illetve a szabad eredménytartalékkal kiegészített tárgyévi adózott eredményéből osztalék illeti meg.

10. Az alapítói határozat

A taggyűlés hatáskörébe tartozó kérdésekben az alapító határozattal dönt, és erről a vezető tisztségviselőt írásban értesíti.

Az alapító kizárólagos hatáskörébe tartoznak mindazok a kérdések, amelyeket a törvény – azaz a mindenkor hatályos Gt. - a taggyűlés kizárólagos hatáskörébe utal.

10/A. Közfeladat ellátása:

# Tekintettel arra, hogy a társaság olyan közfeladat vagy közszolgáltatás ellátásával összefüggő tevékenység folytatására is alapított egyszemélyes gazdálkodó szervezet, mely közfeladat, illetve közszolgáltatás ellátásáért - vagy ellátásának megszervezéséért - az alapító felelős, és a társaságban kizárólag az alapító rendelkezik tulajdonosi részesedéssel, a vezető tisztségviselő az alapító képviseletében eljáró személy szakmai irányítása mellett, utasításai szerint, a közfeladatról, illetve a közszolgáltatás ellátásáról való gondoskodás követelményét figyelembe véve köteles eljárni. Ebben a körben a vezető tisztségviselő hatáskörét az alapító elvonhatja, korlátozhatja, a vezető tisztségviselő pedig mentesül az Áht. 95/A. § (6) bekezdés szerinti rendelkezés alkalmazása alól.

A tag- a megválasztással illetve a kinevezéssel kapcsolatos ügyek kivételével – a hatáskörébe tartozó döntés meghozatalát megelőzően köteles a vezető tisztségviselő és a felügyelő bizottság véleményét megismerni. Ennek érdekében a tag képviselője a döntéshozatal tervezett időpontját megelőző három napon belüli időpontra írásos meghívóval - amely meghívó tartalmazza az ülés helyét és időpontját, a tervezett döntést – összehívja a vezető tisztségviselő és felügyelő bizottság együttes ülését. Az ülésről jegyzőkönyv készül, amely tartalmazza – a kötelező alaki kellékeken túl – a tervezett döntés ismertetését, és a vélemény-nyilvánításra jogosultak nyilatkozatát.

Halaszthatatlan döntés esetében a vélemény beszerzése rövid úton is történhet (pl.: telefon, fax, e-mail), azonban az így véleményt nyilvánító személy nyolc napon belül köteles véleményét írásban is a döntéshozó rendelkezésére bocsátani.

11. Az ügyvezető

A társaság ügyvezetését két ügyvezető látja el. A társaság ügyvezetői:

1. Herczegné Mihály Rita (anyja neve: Kovács Katalin) 5940 Tótkomlós, Hársfa u. 11. sz. alatti lakos. Az ügyvezetői megbízás határozott időre, 5 évre szól. A megbízatás kezdő időpontja: 2008. december 01. A megbízatás lejárta 2013. november 30.
2. ………………… (anyja neve: ……………) …………….. sz. alatti lakos. Az ügyvezetői megbízás határozott időre, ….. évre szól. A megbízatás kezdő időpontja: 2013. szeptember 02. A megbízatás lejárta ………………….

Az ügyvezetők tevékenységüket megbízási jogviszonyban látják el. Az ügyvezetők a társaságéval azonos főtevékenységet végző más gazdasági társaságban illetve szövetkezetben is lehetnek vezető tisztségviselő.

11/A felügyelő bizottság

A társaságnál 3 tagú felügyelő bizottság működik.

A felügyelő bizottság tagjai:

1. Dékány László (an.: Gyivicsán Jolán) 5940 Tótkomlós, Görgey utca 5.
2. Dr. Pertich Attila (an.: Gyetvai Teréz) 5940 Tótkomlós, Tompa u. 14.)
3. Lászik Gábor (an.: Sebők Zsuzsanna) 5900 Orosháza, Március 15. tér 18.

szám alatti lakos.

*A felügyelő bizottság tagjainak megbízatása 2015. június 30. napjáig tart.*

A felügyelő bizottság a vezető tisztségviselőktől illetőleg a társaságvezető állású munkavállalóitól írásban felvilágosítást kérhet, amelyet a vezető tisztségviselő, ill. a társaság vezető állású dolgozója írásban, a kézhezvételtől számított 15 napon belül teljesíteni köteles.

11/B. Könyvvizsgáló

A társaság könyvvizsgálója 2009.04.01. napjától 2013.12.31. napjáig a KOVERO Könyvvizsgáló és Pénzügyi Szolgáltató Korlátolt felelősségű társaság 5600 Békéscsaba, Hal u. 3. sz. A könyvvizsgálatért személyesen felelős Kovácsné Oláh Veronika (an: Bánfi Margit) 5600 Békéscsaba, Hal u. 3. sz. alatti lakos bejegyzett könyvvizsgáló. Könyvvizsgálói igazolvány száma: 002819.

12. A cégjegyzés:

A képviseletre jogosult ügyvezetők cégjegyzési jogukat önállóan gyakorolják.

A cégjegyzés akként történik, hogy a cég kézzel vagy géppel írt, előírt, előnyomott vagy nyomtatott neve fölé az ügyvezető nevét a közjegyző által hitelesített módon önállóan írja alá.

13. A társaság megszűnése:

A társaság jogutód nélküli megszűnése esetében a hitelezők kielégítése után fennmaradó vagyon az alapítót illeti meg.

14. Egyéb rendelkezések:

A jelen társasági szerződésben nem szabályozott kérdésekben mindenkor a hatályos gazdasági társaságokról szóló törvény, a társaságnak és tagjainak az ott nem szabályozott vagyoni és személyi viszonyaira a többször módosított és kiegészített, a Polgári Törvénykönyvről szóló 1959. évi IV. törvény rendelkezéseit kell alkalmazni.

***A jelen okiratban eszközölt módosítást Tótkomlós Város Képviselő-testülete a … /2013. (VIII. 30.) kt. határozatával határozta el.***

Kelt: Tótkomlós, 2013.08.30.

**Tótkomlós Város Önkormányzata alapító**

képviseli: Dr. Garay Rita polgármester

Ezen egységes szerkezetbe foglalt okirat a Komlós Településszolgáltatási Korlátolt Felelősségű Társaság alapító okiratának a 2013. 08. 30. napján kelt módosításokkal egységes szerkezetbe foglalt hatályos szövege. Az egységes szerkezetbe foglalást a 11. és 12. pont módosítása indokolta.

**Ellenjegyzem:”**

Felelős: dr. Garay Rita polgármester

Határidő: azonnal

Tótkomlós, 2013. augusztus 27.

dr. Garay Rita

polgármester

Az előterjesztést készítette: Kvasznovszkyné Szilasi-Horváth Krisztina, jegyző